166 
Ülési jegyzőkönyvek. 
Dr. Lippay Sándor 1. Cataracta perinucleáris 
esetét mutatja be, mely egy 14 éves leánynál mindkét szemén 
fejlődött. A baj lényege tudvalevőleg a lencse magkorüli réte- 
geinek elhomolyásodása. Reá világitásnál a lencse szürke 
korong, áteső fénynél fekete-barna, szélein nyúlványokkal 
(Reiterclien). Előfordul rendesen fiatal egyéneknél, kétséges, 
hogy nem-e veleszületett. 
Az operáció lényege; esetleg optikai iridectomia vagy 
pedig discissio. Előadó az utóbbi operáció eshetőségeit részle- 
tezi, mivel ugyanezek más lágy holyagok operációja vagy 
myopia ellen végzett lencseoperácíó után is előfordulnak. 
Ilyenek az iritis és a tensioemelkedés (glaucoma secundarium). 
Ezeknek leküzdése a szokásos módon történik. A bemu- 
tatott esetben a bal szemen a hályog discindállatott, s utólag 
tensioemelkedés miatt pungáltatott, mely alkalommal a lencse 
is nagyrészt kibocsátlatott. Bemutatáskora jiupilla kerek alsó szélé- 
nél minimális kéregtörinelék volt még látható. A jobb szem 
hasonló eljárás tárgyát fogja képezni. 
2. Bemutat egy 45 éves férfibeteget kinél egy év 
előtt a jobb szemen ulcus serpens corneae támadt, 
melyet annak idején a kórházban galvanocautherrel kiégetett. 
A folyamat megállott, utána vaskos hegedés maradt a cornea 
közepén vissza. Látás céljából iridectomia végeztetett rajta, 
majd 10 nappal utóbb a torzító fehér hegedés tussal befeste- 
tett Schulek methodusa szerint egy ülésben. Itt hivatkozik arra, 
hogy nemcsak kozmetikus, hanem sok esetben látástjavitó ezen 
eljárás is, egyúttal felemlíti a különféle corneafestészi eljárá- 
sokat, melyek közül legegyszerűbb, leggyorsabb a Schuleké. 
3. Egy 22 éves pincért mutat be, a ki mindkét oldalon 
blepharochalazisben szenved. A bajt régente »ptosis 
adiposa«-nak nevezték, azon hitből kiindulva, hogy a szem- 
héj bőr alatti zsírszövete súlyánál fogva lehúzza a szemhéj 
bőrét. Lényege tulajdonkép homályos, l.ehetséges, hogy a bőr- 
nek és izomzatnak sorvadásos álla))otával függ össze. A feles- 
leges bőrredőt kimetszettük és a sebszéleket egyesítettük, mi- 
közben egymáshoz és a tarsus felső széléhez rögzítettük. A 
jobb szemen későbbre halasztottuk a műtétet. 
